b'\n_START_ARTICLE_\nAndrej Klemen\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nKlemen\xc4\x8di\xc4\x8d je na Dunaju \xc5\xa1tudiral teologijo in bil 1680 v Trstu posve\xc4\x8den v duhovnika. Kaplanoval je v \xc5\xa0marju, v \xc5\xa0kocijanu pri Turjaku, od 1684 v \xc5\xa0entjerneju, od 1686 v Naklem, in pri\xc5\xa1el 1691 iz Kranja v Kri\xc5\xbee pri Tr\xc5\xbei\xc4\x8du, kjer je bil najprej kaplan, nato pa do leta 1705 \xc5\xbeupnik. To leto je z Wolvizonnom ustanovil kanonikat s tem, da sta vsak darovala po 5000 goldinarjev. Bil je \xc4\x8dlan ljubljanske Akademije delavnih izdal Cynosura evangelica, seu norma bene vivendi, hoc est 50 sacri, morales in principaliora totius anni festa distributi sermones, Labaci 1714. Knjiga obsega latinski prevod slovenskih pridig, ki jih je govoril kot \xc5\xbeupnik, ter je posve\xc4\x8dena ljubljanskemu \xc5\xa1kofu F.K. Kaunitzu.'